Nasionale Handwerkkuns-kompetisie 2017 - Innibos
Nasionale Handwerkkuns-kompetisie 2017
Fotos – Woensdag
Fotos – Donderdag
Fotos – Vrydag
Fotos – Saterdag
Fotos – Sondag
Fotos – Kuns
Fotos – Produksies
Fotos – Parade
Venue: Mbombela Burgersentrum
Tyd: So, 2 Julie, 18:00
Die 30 beste handkunswerke (crafts) in die eerste Nasionale Handwerkkuns-kompetisie geloods deur Innibos is te sien tydens die fees.
Kom kyk hoe handwerkkunstenaars hul talente laat geld in ’n verskeidenheid kategorieë soos Keramiek, Kralewerk, Draadkuns, Houtkuns, Juweelkuns, Papierkuns, Materiaalverf en -drukwerk, Kwilts, Leerkuns, Piouterkuns, Glaskuns, Borduurwerk en Gemengde Media. Dit is inspirasie van die boonste rak!
Meer as 500 inskrywings is in die kompetisie ontvang en John Anthony Boerma, kunskurator van die Innibos Laeveld Nasionale Kunstefees, sê die gehalte daarvan het verwagtinge oortref.
Volgens Boerma is die doel van die kompetisie om Suid-Afrikaanse kunsvakmanne die kans te gee om hul vaardighede te slyp en hul werk op ’n wye front bekend te stel. “Handwerk as ’n kunsvorm moet nie gering geskat word nie, en daarby is die kunswerke baie keer artikels wat elke dag gebruik kan word – kuns wat lewe!”
Tydens die opening van die uitstalling in die Mbombela Burgersentrum word die drie kompetisie-wenners aangekondig. Die Platinum-pryswenner ontvang R50 000, die Goud-pryswenner steek R30 000 in die sak en die Silwer-pryswenner R15 000. Volgens Sandra Jacobs, media- en bemarkingsbestuurder van Innibos, skep Innibos ’n platform vir die ontwikkeling en uitlewing van alle kunsgenres. “Die Nasionale Handwerkkuns-kompetisie is ’n natuurlike uitvloeisel daarvan, en dit is ons voorreg om Suid-Afrikaanse talent op hierdie manier ’n stappie verder te neem.”
Ondersteun deur die Het jy al ingeteken vir die Tjirp?
Website updated and maintained by WikiDigital | Professional SEO http://innibos.co.za/wp-content/themes/magpress